Priemonės „Eco-inovacijos LT+“ aktualūs klausimai ir atsakymai ir yra parengti vadovaujantis Lietuvos Respublikos ūkio ministro 2016 m. balandžio 12 d. įsakymu Nr. 4-280 patvirtintu „2014-2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimo“ priemonės Nr. 03.3.2-LVPA-K-837 „Eco-inovacijos LT+“ projektų finansavimo sąlygų aprašu Nr. 1“ (toliau – Aprašas) ir susijusiais dokumentais.

1. **Įmonė planuoja pakeisti turimą įrenginį nauju, su kuriuo būtų dirbama našiau, jis mažiau terštu orą ir aplinką, taupytų medžiagas. Nors naujas produktas nebūtų gaminamas, tačiau padidėtų darbo našumas. Ar tokios įrangos įsigijimas būtų finansuojamas?**

Darbo našumo padidėjimas įsigijus naują įranga nebūtų pakankama sąlyga, kad projektas būtų galimas finansuoti. Tačiau, jeigu, pavyzdžiui, įsigyta įranga mažintų kenksmingų medžiagų sunaudojimą produkto kūrimo metu, o įsigyjamas įrenginys (tobulinamas technologinis procesas) leistų sumažinti arba eliminuoti neigiamą poveikį aplinkai dėl oro taršos, nuotekų taršos ar atliekų susidarymo, tai galėtų nulemti projekto tinkamumą finansuoti.

1. **Ar su paraiška privalomas pateikti gamtos išteklių taupymo ir atliekų mažinimo planas gali būti parengtas įmonės jėgomis ar privačių konsultantų, ar jis privalo būti parengtas sertifikuotų rengėjų/ oficialių institucijų?**

Šiuo atveju Aprašas konkrečių reikalavimų nenumato. „Gamtos išteklių taupymo ir atliekų mažinimo plano metodinių rekomendacijų 4 punkte nurodoma: „Plano pirmajame lape nurodomas veiklos vykdytojo pavadinimas ir adresas, Planą patvirtina ūkinės veiklos objekto vadovas.“

1. **Pagal Aprašo 19.2 punktą, vidutinės pačio pareiškėjo pagamintos produkcijos metinės pajamos per pastaruosius 3 finansinius metus arba per laiką nuo MVĮ įregistravimo dienos (jeigu MVĮ vykdė veiklą mažiau nei 3 finansinius metus) yra ne mažesnės kaip 145 000 Eur. Ar tuo atveju, jeigu įmonė registruota 2013 m. pabaigoje, bus vertinami tik 2014 ir 2015 metų duomenys**

Jeigu įmonė 2013 m. nepatvirtino ir neteikė finansinės atskaitomybės dokumentų juridinių asmenų registrui, tuomet Aprašo 19.2 punkto pajamų rodiklis turėtų būti apskaičiuojamas taip: (2014+2015)/2. Jei FA už 2013 metus pateikta, tuomet skaičiavimas bus toks: (2013+2014+2015)/3.

1. **Pagal Aprašo 2 priedo 2 vertinimo kriterijų „Pareiškėjo projekte planuojami gaminti produktai pasižymi bent viena ekologinio projektavimo savybe“, vertinama, ar yra tenkinama bent viena iš šių savybių:**
* **produktui pagaminti mažėja sunaudojamų žaliavų kiekis;**
* **produktas sunaudoja mažiau energijos;**
* **produktui pagaminti naudojamas mažesnis kenksmingų medžiagų kiekis arba iš viso nenaudojama jokių kenksmingų medžiagų;**
* **produktą galima perdirbti suėjus jo galiojimo terminui.**

**Kaip bus vertinamas šis kriterijus, jeigu projekte numatoma gaminti naujus gaminius iš atliekų? Ar tokiu atveju kiekvienas naujas gaminys bus skaičiuojamas kaip viena ekologinio projektavimo savybė?**

Pagal priemonės Aprašo 2 priedo 2 vertinimo kriterijų naujas gaminys būtų skaičiuojamas kaip viena ekologinio projektavimo savybė.

1. **Pagal Aprašo 2 priedo 3 vertinimo kriterijų „Įgyvendinus projektą mažėja neigiamas ūkinės veiklos poveikis aplinkai (mažėja oro, vandens tarša, susidaro mažiau atliekų)“, kaip vienas iš duomenų šaltinių nurodytas taršos integruotos prevencijos ir kontrolės (TIPK) leidimas. Ar tai reiškia, kad balus už šį kriterijų gali gauti tik įmonės, kurios pagal teisės aktus privalo gauti ir nustatyta tvarka yra gavusios TIPK leidimą?**

Priemonės Aprašo 2 priedo 3 vertinimo kriterijaus turinyje yra nurodyti ir kiti du vertinimo šaltiniai ne tik TIPK, tad galima vadovautis ir jais.

1. **Pagal aprašo 2 priedo 3 vertinimo kriterijų „Įgyvendinus projektą mažėja neigiamas ūkinės veiklos poveikis aplinkai (mažėja oro, vandens tarša, susidaro mažiau atliekų)“, didžiausias neigiamo poveikio aplinkai pokytis pagal kiekvieną kriterijaus dalį atskirai (oro tarša, vandens tarša, mažesnis atliekų kiekis) yra vertinamas 5 balais. Ar tai reiškia, kad pagal kiekvieną kriterijaus dalį (oro tarša, vandens tarša, mažesnis atliekų kiekis) projektai palyginami tarpusavyje ir už kiekvieną kriterijaus dalį skiriamas atskiras balas (nuo 1 iki 5), o paskui šie balai sudedami ir padalinami iš trijų?**

Taip, oro taršos, vandens taršos mažesnio atliekų kiekio kriterijai bus vertinami balais atskirai ir išvedamas balų vidurkis.

1. **Aprašo 4 priedo 9 punkte prašoma nurodyti planuojamo gaminti atnaujinto produkto jau turimas ekologinio projektavimo savybes ir pateikti jų pagrindimą. Su kuo turi būti lyginamos jau turimos produkto savybės?**

Aprašo 4 priedo 9 punkte nurodyto planuojamo gaminti atnaujinto produkto jau turimos savybės turi būti lyginamos su įmonės iki projekto gaminto produkto savybėmis.

1. **Ar naujo produkto gamybai gali būti naudojamos įmonės atliekos, ar jas privalu įsigyti iš kitų įmonių?**

Jeigu planuojama gaminti nauja produkciją, atliekos jai turi būti įsigyjamos iš rinkos. Jau esamas įmonės gaminys galima būti gaminamas iš įmonės veikloje susikaupusių atliekų.

1. **Ar įmonė, teikianti paslaugas ir norinti tobulinti savo procesus, yra tinkama pareiškėja?**

Pagal Aprašą ribojimo paslaugų sektoriaus įmonėms teikti paraiškų nėra, nebent jos neatitiktų kitų numatytų sąlygų ir reikalavimų.

1. **Aprašo 4.8 yra paties pareiškėjo pagamintos produkcijos pardavimo pajamų apibrėžimas. Ar pagal šį punktą pagamintos produkcijos pajamos apima ir paslaugų pardavimo pajamas?**

Pagal Aprašą paraiškas gali teikti ir paslaugų įmonės, jeigu atitinka ir kitus keliamus reikalavimus. Taigi tokioms įmonėms taip pat taikomas priemonės aprašo 4.8 punktas.

1. **Kokį dokumentą reikia pateikti pagal Aprašo 57.4 punktą: „Aplinkos apsaugos agentūros sprendimą dėl planuojamos ūkinės veiklos leistinumo pasirinktoje vietoje arba Aplinkos apsaugos agentūros išvadą, kad planuojamai ūkinei veiklai poveikio aplinkai vertinimo procesas neprivalomas.“?**

Privalomai reikia pateikti arba vieną, arba kitą dokumentą.

1. **Aprašo 2 priedo 3 kriterijaus aprašyme nurodyta, kad „Lyginami duomenys paraiškos pateikimo metu su duomenimis trys metai po projekto veiklų įgyvendinimo pabaigos“.**
2. **Kokio laikotarpio taršos duomenis paraiškos metu turime pateikti, t. y. 2015 m. duomenys, einamųjų (2016) metų duomenys ar kurio laikotarpio?**
3. **Ar taršos duomenys 3 m. po projekto nebus stebimi, kadangi nėra numatytas toks stebėsenos rodiklis? Ar tai reiškia, kad tik paraiškos vertinimo metu VšĮ Lietuvos verslo paramos agentūra tikrins šią informaciją pagal pateiktus įmonės skaičiavimus ir prognozes?**

Pirmojo klausimo atveju vertinami 2015 m. duomenys, antruoju klausimu teiginys yra tikslus.

1. **Prašome paaiškinti, kokia projekto tinkamumui finansuoti ir/ar projekto naudos bei kokybės vertinimui svarbi informacija (kuri nėra pateikta pagal galiojančius teisės aktus privalomuose rengti dokumentuose) bus vertinama pagal Gamtos išteklių taupymo ir atliekų mažinimo planą, kurį reikia pateikti kartu su paraiška?**

Gamtos išteklių taupymo ir atliekų mažinimo planas yra reikalingas įvertinant pareiškėjo tinkamumą Aprašo 4.12, 10, 19.3 punktams bei naudos ir kokybės kriterijui Nr. 3.

1. **Kaip bus vertinamas taršos sumažėjimas, jeigu įmonė planuoja didinti gamybos pajėgumą (nors diegiama įranga leistų mažinti taršą, tačiau realiai dėl didesnių gamybos apimčių tarša nesumažės). Kitaip tariant, ar bus vertinama bendra tarša, ar tarša produkcijos vienetui?**

Bus vertinama tarša produkcijos vienetui.

1. **Vienas iš prioritetinių projektų atrankos kriterijų yra „Įgyvendinus projektą mažėja neigiamas ūkinės veiklos poveikis aplinkai (mažėja oro, vandens tarša, susidaro mažiau atliekų), %.“. Ties šiuo kriterijumi yra nurodoma, kad prioritetas teikiamas tiems projektams, kuriuos įgyvendinus mažėja oro, vandens tarša ir susidaro mažiau atliekų. Taip pat nurodomi duomenų šaltiniai, pagal kuriuos bus vertinamas šis kriterijus. Ūkio subjektui, kuris planuoja teikti paramos paraišką pagal minėtą priemonę nėra privaloma pagal LR teisės aktus rengti nei vieno dokumento (pvz.: TIPK, PAOV ir kt.), kuris pateikiamas ties minėtu kriterijumi. Ar ties šiuo kriterijumi yra pateikiamas baigtinis duomenų šaltinių sąrašas, ar pareiškėjas gali pateikti pažymas ir kitus dokumentus, kurie pagrįstų atitikimą kriterijui, tai yra apie esamą ir numatomą oro, vandens taršą ir susidarančias atliekas?**

Aprašo 2 priede nurodyto 3 atrankos kriterijaus pateiktas dokumentų sąrašas yra baigtinis. Visos pramonės įmonės, kuriose susidaro atliekos turi vesti atliekų apskaitą.

1. **Aprašo 2 priede nurodyti duomenų šaltiniai, pagal kuriuos bus vertinamas atitikimas 3 prioritetiniam atrankos kriterijui „Įgyvendinus projektą mažėja neigiamas ūkinės veiklos poveikis aplinkai“.**

 **- Kokia informacija bus vertinama pagal integruotą prevencijos ir kontrolės (TIPK) leidimą, atsižvelgiant į tai, kad minėtame dokumente pateikiami ne faktiniai taršos duomenys, o numatoma (leidžiama) tarša?**

 **- Kokia informacija bus vertinama pagal Poveikio aplinkai vertinimo ataskaitą, atsižvelgiant į tai, kad minėtame dokumente pateikiami ne faktiniai taršos duomenys, o prognozuojamas planuojamos ūkinės veiklos poveikis aplinkai?**

**- Koks dokumentas yra „Stacionarių oro taršos šaltinių inventorizacijos formos“? Ar tai Aplinkos oro taršos šaltinių ir iš jų išmetamų teršalų inventorizacijos ir ataskaitų teikimo taisyklėse numatyta „Aplinkos oro taršos šaltinių ir iš jų išmetamų teršalų inventorizacijos ataskaita“?**

**- Koks dokumentas yra Valstybinė statistinė ataskaita „Forma Nr. 2 – Atmosfera“? Ar turima omeny „Aplinkos oro apsaugos metinė ataskaita“?**

**- Koks dokumentas yra „Pirminė atliekų apskaita (ataskaita)“? Ar turima omeny „Atliekų susidarymo apskaitos metinė ataskaita“? Atsižvelgiant į tai, kas nurodyta aukščiau, prašome patvirtinti, kad**

**- faktinė oro tarša bus vertinama pagal Aplinkos oro apsaugos metinę ataskaitą už 2015 m., konkrečiai pagal šios ataskaitos II skyriaus „Teršalų išmetimas iš ūkinės veiklos objekto“ 1 lentelėje pateiktus duomenis;**

**- faktinė vandens tarša bus vertinama pagal Valstybinę statistinę ataskaitą „Forma Nr. 1 – Vanduo“ už 2015 m., konkrečiai pagal šios ataskaitos VI skyriuje „Teršiančių medžiagų išleidimas“ pateiktus duomenis;**

**- faktinis atliekų susidarymas bus vertinamas pagal Atliekų susidarymo apskaitos metinę ataskaitą už 2015 m., konkrečiai pagal šios ataskaitos 5 skyriuje „Duomenys apie susidariusias atliekas“ pateiktus duomenis.**

TIPK leidimas ar taršos leidimas yra reikalingas įsitikinti, kad įmonė dirba legaliai ir turi leidimus iš atsakingų aplinkosaugos institucijų. Poveikio aplinkai vertinimo ataskaita reikalinga tuo atveju kai siekiama įsitikinti, kad naujai pradedančios veikti ar padariusios esminius veiklos pakeitimus įmonės turi leidimus ūkinei veiklai vykdyti. Faktiniai taršos duomenys paskaičiuojami pagal nurodytas metines, statistines ataskaitas t. y.:

* faktinė oro tarša bus vertinama pagal Aplinkos oro apsaugos metinę ataskaitą už 2015 m., konkrečiai pagal šios ataskaitos II skyriaus „Teršalų išmetimas iš ūkinės veiklos objekto“ 1 lentelėje pateiktus duomenis;
* faktinė vandens tarša bus vertinama pagal Valstybinę statistinę ataskaitą „Forma Nr. 1 – Vanduo“ už 2015 m., konkrečiai pagal šios ataskaitos VI skyriuje „Teršiančių medžiagų išleidimas“ pateiktus duomenis;
* faktinis atliekų susidarymas bus vertinamas pagal Atliekų susidarymo apskaitos metinę ataskaitą už 2015 m., konkrečiai pagal šios ataskaitos 5 skyriuje „Duomenys apie susidariusias atliekas“ pateiktus duomenis.
1. **Prašome paaiškinti, kokius duomenis reikia pildyti Aprašo 4 priedo 10 punkte pateiktos lentelės stulpelyje „Paraiškos pateikimo metai, n“:**

**-  Ar reikia nurodyti teršalų ir atliekų kiekius tonomis (pagal 2015 m. duomenis)?**

**-  Ar reikia nuodyti teršalų ir atliekų kiekius, tenkančius pagamintos produkcijos vienetui (santykinius aplinkos apsaugos indikatorius), kaip tai numatyta Gamtos išteklių taupymo ir atliekų mažinimo plane?**

Aprašo 4 priedo 10 punkto stulpelyje „Paraiškos pateikimo metai, n“ turi būti pateikti duomenys paraiškos teikimo dienai. Jei paraiška teikiama 2016 m., tai paskutiniai turimi duomenys yra už 2015 m. Taip pat šioje lentelėje reikia nurodyti teršalų ir atliekų kiekius, tenkančius pagamintos produkcijos vienetui (santykinius aplinkos apsaugos indikatorius), kaip tai numatyta Gamtos išteklių taupymo ir atliekų mažinimo plane. Pažymėtina, kad teršalų ir atliekų kiekio nurodymas tonomis yra nereprezentatyvus, kadangi priklauso nuo gamybinių pajėgumu išplėtimo ar sumažinimo, taip pat nuo gamybos stabdymų per metus pvz. planiniai ar kapitaliniai remontai.

1. **Aprašo 2 priede, 2 ir 3 kriterijai skaičiuojami priklausomai nuo to, ką projekte planuojama daryti: 2 kriterijus skaičiuojamas tik kai yra numatyta gaminti produktus (produktai, pasižymi bent viena ekologinio projektavimo savybe); 3 kriterijus – tik kai numatoma diegti technologinius procesus (vertinamas neigiamo poveikio ūkinei aplinkai mažėjimas dėl oro, vandens taršos, atliekų mažėjimo). Aprašo 4.12 punkte nurodyta, kad produktų ar technologinių procesų patobulinimas suprantamas kaip toks patobulinimas, kuris leidžia sumažinti arba eliminuoti neigiamą poveikį aplinkai dėl oro taršos, nuotekų taršos ir atliekų susidarymo. Ar planuojant gaminti produktus, reikia atitikti ir Aprašo 4.12 punkte nurodytus reikalavimus produktų tobulinimui, jei skaičiuojant projekto naudą ir kokybę, gaminant tik produktus, kriterijus nebus pildomas ir projektui nebus taikomas reikalavimas turėti prie 3 kriterijaus nurodytus dokumentus?**

Jei planuojama gaminti tik produktus ir nedaromi jokie technologiniai patobulinimai, tuomet skaičiuojamas tik 2 kriterijus.